OzLabs/hebrew-wiki-articles huggingface dataset:
שוטר טוב/שוטר רע

שוטר טוב/שוטר רע, המכונה גם תשאול משותף או חבר ואויב היא טקטיקה פסיכולוגית המשמשת במשא ומתן ובתשאול משטרתי.<ref></ref> הטקטיקה "שוטר טוב/שוטר רע" מערב צוות של שני חוקרים הנוקטים גישות מנוגדות כלפי נחקר. החוקרים עשויים לראיין את הנחקר לסירוגין או להתעמת עמו במקביל.

== הטכניקה ==
"השוטר הרע" נוקט עמדה אגרסיבית ושלילית כלפי הנחקר ומטיח האשמות בוטות, הערות גנאי, איומים, ובאופן כללי יוצר אנטיפתיה בין הנחקר לבינו. אווירה זו מהווה את הבמה של "השוטר הטוב" שפועל באהדה כלפי הנחקר כדי להיראות תומך ומבין כלפיו. השוטר הטוב יגן גם על הנחקר מפני השוטר הרע. בשלב זה, הנחקר עשוי להרגיש שהוא יכול לשתף פעולה עם השוטר הטוב מתוך אמון או מפחד מהשוטר הרע. לאחר מכן הם עשויים לחפש הגנה אצל השוטר הטוב ולמסור לו מידע שהחוקרים מבקשים להשיג.<ref></ref> ניתן גם להפוך את הסדר, השוטר הטוב צובר אמון אצל הנחקר ואילו השוטר הרע סודק את ההיבטים הקשוחים יותר.

לטכניקה זו יש גם חסרונות בכך שהיא ניתנת לזיהוי בקלות וה"שוטר הרע" עלול להרחיק את הנחקר מהאפשרות להוציא ממנו מידע.<ref></ref>
== ראו גם ==
* שוטר טוב, שוטר רע (סרט)
* שיטת המקל והגזר
== הערות שוליים ==

קטגוריה:הונאה
קטגוריה:חקירה
משטרת אונטריו

ניידת משטרה
משטרת אונטריו, רשמית: משטרת מחוז אונטריו (באנגלית: Ontario Provincial Police, בראשי תיבות: O.P.P.) היא כוח משטרה בקנדה, במחוז אונטריו. מדובר בכוחות המשטרה הראשונים והגדולים באונטריו (עובדים בו 7,383 איש מתוכם 5618 שוטרים חמושים ו-853 שוטרי עזר). זהו כח המשטרה והשני בחשיבותו בקנדה כולה.

גוף המשטרה פועל בכל האזורים הכפריים ובפרברי המחוז, כלומר בכפרים ובעיירות שאין להם משטרה עירונית משלהם. הכח גם מבצע תפקידי חקירה פלילית בפרובינציה. במטרופולין טורונטו הגוף אחראי גם לבטיחות בדרכים בכבישים ואחראי גם על אספקת שירותי אבטחה וביטחון בבית המחוקקים המחוזי בקווינס פארק, טורונטו.

== קישורים חיצוניים ==

* 

קטגוריה:קנדה: ארגונים משטרתיים
קטגוריה:אונטריו
שירות החקירות הלאומי של הכוחות הקנדיים

שירות החקירות הלאומי של הכוחות הקנדיים (באנגלית: Canadian Forces National Investigation Service, בראשי תיבות: CFNIS) הוא יחידת החקירות של המשטרה הצבאית של הכוחות הקנדיים.

== היסטוריה ==
השירות נוסד בשנת 1997 כדי לחקור ענייני פשיעה חמורים הקשורים למידע ממשלתי הנוגע למחלקת ההגנה הלאומית והכוחות הקנדיים (FAC). הוא פועל כיחידה למניעת פשיעה והוקם על רקע חשדות לניהול לא תקין של כוחות הצבא במהלך מבצעים בסומליה, הרפובליקה הפדרלית הסוציאליסטית לשעבר של יוגוסלביה ומשימות צבאיות מורכבות אחרות.

הקמת השירות בוצעה כחלק מהמלצות הקבוצה המייעצת אד-הוק בנושא צדק צבאי ושירותי חקירה של המשטרה הצבאית, בראשותו של השופט בריאן דיקסון ודו"ח קבוצת הביקורת על שירותי המשטרה הצבאית (דו"ח בלזיאל), אשר דרש ממערכת המשפט הצבאית להפעיל סמכויות חקירה בלתי תלויות בפיקוד הכללי.
== סמכויות ==
השירות חוקר אירועים חמורים או עבירות פליליות נגד רכוש, אנשים ומחלקת ההגנה הלאומית הקשורים למידע חשוב ממשלתי. הוא מפקח על אנשים הנדרשים לעמוד בקוד התנהגות השירות, ללא קשר למיקום הכוחות הקנדיים ולדרגתם או מעמדם. אזרחים המשרתים לצד הצבא עשויים להידרש גם לציית לכללי ההתנהגות. בנוסף, כמו כל אנשי המשטרה הצבאית של כוחות הצבא הקנדיים, לאנשי השירות ישנה הזכות להגיש תביעות לבתי משפט אזרחיים במקרה שאזרחים מפרים את החוק בבסיסי צבא או בסביבתם.
=== משימה ===
בקנדה ובעולם, הגוף מהווה גוף חקירות משטרתי מקצועי, שנועד לשמור על האימון המבצעי והיכולת המבצעית של הכוחות המזוינים.

רק אנשי המשטרה הצבאית משרתים בשירות . הם נבחרים לתפקידים אלה ולרוב הם בעלי ניסיון רב הן בקנדה והן במשימות מעבר לים. הכשרת חקירות לאנשי צוות השירות דומה לזו של כל סוכנות משטרה גדולה אחרת בקנדה. ההכשרה מתקיימת באקדמיה למשטרה צבאית בבסיס בורדן, מכללת המשטרה הקנדית באוטווה, ובאגודות שונות של סוכנויות משטרה קנדיות המשתפות פעולה עם הצבא. אנשי השירות נדרשים לציית לקוד ההתנהגות של המשטרה הצבאית ולסטנדרטים המקצועיים של המשטרה הצבאית, והם כפופים ללשכת חקירת התלונות במשטרה הצבאית, גוף מעין שיפוטי פדרלי שהוקם על ידי הפרלמנט של קנדה.
== לקריאה נוספת ==
* Belzile C. H. Lieutenant-General (ret.) Report of the Military Police Services Review Group.— Department of National Defence, 1998.
* Garrick W. H. CFNIS Annual Report.— Department of National Defence, 2006.
== קישורים חיצוניים ==
* [https://web.archive.org/web/20110615032337/http://www.vcds.forces.gc.ca/cfpm-gpfc/cfp-ggp/nis-sne/index-eng.asp שירות החקירות הלאומי של כוחות הצבא הקנדיים (NISRC)]

קטגוריה:קנדה: ארגונים משטרתיים
קטגוריה:קנדה: צבא וביטחון
כוח המשימה לאבטחת סייבר (קנדה)

כוח המשימה לאבטחת סייבר (באנגלית: Cyber Security Task Force, בראשי תיבות: CSTF) הוא ארגון במסגרת המשרד לביטחון הציבור של קנדה. הארגון אחראי על אבטחת מחשבים ואינטרנט בקנדה. פועל בשיתוף פעולה עם המוסד לביטחון תקשורת.
== ראו גם ==
* אבטחת מחשב
* המרכז הקנדי לאבטחת סייבר

== קישורים חיצוניים ==
* [https://web.archive.org/web/20070311034000/http://www.tbs-sct.gc.ca/est-pre/20052006/PSEPC-SPPCC/PSEPC-SPPCCr5602_e.asp הוצאות מועצת האוצר על כח המשימה]
* [https://web.archive.org/web/20070819173233/http://www.pco-bcp.gc.ca/default.asp?Language=E פול מרטין: יוזמות מימון חדשות] (27 באפריל 2004)
* תסקיר [http://www.itworldcanada.com/a/E-Government/d1a3c1e2-68d8-42f8-a824-4b0551dd31f6.html ITWorld] מאת ריצ'רד בריי (4 בנובמבר 2005)

קטגוריה:קנדה: ארגונים משטרתיים
קטגוריה:אבטחת מידע
המרכז הקנדי לאבטחת סייבר

המרכז הקנדי לאבטחת סייבר (באנגלית: Canadian Centre for Cyber Security; בצרפתית: Centre Canadien pour la Cyber Sécurité) היא יחידה במוסד לביטחון תקשורת (CSE) בקנדה, האחראי על מעקב אחר איומים ותיאום התגובה הלאומית לכל אירוע אבטחת סייבר. התפקיד העיקרי הוא הגנה על תשתית קריטית לאומית מפני אירועי סייבר.

היחידה הוקמה רשמית ב-1 באוקטובר 2018 וקלטה סוכנויות ויחידות ממשלה שונות קודמות בקנדה שהיו אחראיות לתפקידים אלה, כולל מרכז התגובה לאירועי סייבר בקנדה, מרכז פעולות האבטחה של שירותים משותפים בקנדה וענף אבטחת טכנולוגיית המידע של המוסד לביטחון תקשורת.<ref></ref><ref></ref>

== ראו גם ==
* כוח המשימה לאבטחת סייבר (קנדה)
* המוסד לביטחון תקשורת

== קישורים חיצוניים ==
* 

* [https://cyber.gc.ca/en/ המרכז הקנדי לאבטחת סייבר]

== הערות שוליים ==
 

קטגוריה:קנדה: צבא וביטחון
קטגוריה:אבטחת מידע
Courage to Change

Courage to Change (בעברית: אומץ להשתנות) הוא סינגל שהוקלט על ידי הזמרת-יוצרת האוסטרלית סיה.<ref name=":0"></ref><ref name=":2"></ref> השיר יצא לאור ב-24 בספטמבר 2020, כסינגל שלישי מתוך אלבום הפסקול Music – Songs from and Inspired by the Motion Picture, על ידי חברות התקליטים אטלנטיק רקורדס ומאנקי פאזל מיוזיק.<ref name=":0" /><ref name=":2" />

== רקע וכתיבה ==
השיר נכתב על ידי סיה, פינק, גרג קורסטין והופק על ידי גרג קורסטין.<ref name=":0" /> במהלך ריאיון חשפה סיה כי "באמצעות השיר עצמו, אני רוצה להעביר מסר על כך שחיי יהיו יותר משמעותיים, בזמן שהשירים שלי ישפיעו על אנשים באופן חיובי".

== וידאו קליפ ==
האודיו הרשמי של השיר הועלה לערוץ היוטיוב של סיה ב-24 בספטמבר 2020.<ref name=":3"></ref> עטיפת האודיו מציגה את עטיפת הסינגל עצמו ללא מילות השיר.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|24 בספטמבר 2020
|הזרמת מוזיקה • הורדה דיגיטלית
|אטלנטיק רקורדס • מאנקי פאזל מיוזיק
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שנכתבו על ידי פינק
קטגוריה:שירים שהופקו על ידי גרג קורסטין
קטגוריה:שירים מסרטי קולנוע
Let's Love

Let's Love (בעברית: בואו לאהוב) הוא סינגל שהוקלט על ידי הדי ג'יי הצרפתי ומפיק מוזיקה דייוויד גטה בשיתוף הזמרת-יוצרת האוסטרלית סיה.<ref name=":0"></ref><ref name=":2"></ref> השיר יצא לאור ב-11 בספטמבר 2020, כסינגל שלא מתוך אלבום, על ידי חברת התקליטים פרלופון.<ref name=":0" /><ref name=":2" />

== רקע וכתיבה ==
גטה שיתף פעולה בעבר עם סיה בסינגלים "Titanium", "She Wolf (Falling to Pieces)", "Bang My Head", "Helium", ו-"Flames". גטה העלה הצצה לסינגל בעמוד שלו בטיקטוק והוסיף הצהרה בה כתב "מה שאני אוהב זה להיות באולפן ולעשות מוזיקה, במיוחד כאן באיביזה. ספר לי מה אתה אוהב, הראה לי מה אתה אוהב. שלח לי את הסרטונים שלך, כל דבר שאתה מתלהב ממנו. אני חושב שהחיים הם כלום בלי תשוקה ואני רוצה שנחגוג את החיים המשותפים".<ref></ref> בנוגע להוצאת השיר, גטה הצהיר כי "בתקופת בידוד זו קיבלתי השראה מדהימה להוציא מוזיקה שיש בה אנרגיה מרוממת יותר".<ref></ref>

== וידאו קליפ ==
הווידאו קליפ הנלווה שצולם לשיר בוים על ידי האנה לוקס דייוויס ופורסם בערוץ היוטיוב של גטה ב-1 באוקטובר 2020, בסמוך לצאת הסינגל עצמו.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!מקור
|-
!עולם
|rowspan="2" |11 בספטמבר 2020
|הזרמת מוזיקה • הורדה דיגיטלית
|rowspan="5" |מקורית
|פרלופון
|<ref></ref>
|-
!אוסטרליה
|rowspan="2" |רדיו להיטים עכשוויים
|rowspan="5" |וורנר
|<ref></ref>
|-
!איטליה
|18 בספטמבר 2020
|<ref></ref>
|-
!בריטניה
|26 בספטמבר 2020
|מוזיקה עכשווית למבוגרים
|<ref></ref>
|-
!ארצות הברית
|3 בנובמבר 2020
|רדיו להיטים עכשוויים
|<ref></ref>
|-
!עולם
|20 בנובמבר 2020
|סטרימינג • הורדה דיגיטלית
|אקוסטית
|<ref></ref>
|-
|}

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי דייוויד גטה
קטגוריה:שירי סיה
קטגוריה:שירים באנגלית
קטגוריה:שירי גל חדש
קטגוריה:שירי סינת'-פופ
קטגוריה:שירים שנכתבו על ידי סיה
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים שהגיעו למקום הראשון במצעד הבין-לאומי של מדיה פורסט
אדוארד מנדי

אדוארד אוסוקואה מנדי (באנגלית: Édouard Osoque Mendy; נולד ב-1 במרץ 1992) הוא כדורגלן סנגלי-צרפתי, המשחק בעמדת השוער באל אהלי מליגת העל הסעודית ובנבחרת סנגל.

==קריירת מועדונים==
מנדי הצטרף לאקדמיית הנוער של לה האבר בגיל 13. הוא החל את הקריירה המקצועית שלו בשרבורג, שהיו אז בצ'מפיוננט לאומי, הדרג השלישי של מערכת ליגת הכדורגל הצרפתית. בה שיחק עד קיץ 2014. מיד לאחר מכן, אולימפיק מרסיי לקחה הימור על מנדי והחתימה אותו בקבוצה. בעונת 2015/2016 שיחק מנדי בקבוצת המילואים של מרסיי, אך שוב היה שחקן ספסל ומיעט לשחק.<ref></ref>

במהלך עונת 2016/2017 הצטרף לשורותיה של סטאד ריימס בליגת המשנה הצרפתית. מנדי היה שוער מחליף של יוהאן קרוסו שהורחק במהלך משחק ליגה בכרטיס אדום, לאחר שמנדי החליף אותו, שמר מנדי על רשת נקייה בשלושה משחקים מתוך שבע הופעות. הופעות אלו מינפו אותו להיות שחקן הרכב בעונת 2017/2018 ועזר לסטאד ריימס לזכות בליגת המשנה ועלייה לליגת הצרפתית הראשונה.<ref></ref>

לאחר שרשם במדי סטאד ריימס 80 הופעות, עבר מנדי באוגוסט 2019 לסטאד רן.<ref></ref>

ב-24 בספטמבר 2020, הודיעה צ'לסי על החתמתו של מנדי בחוזה לחמש שנים תמורת 22 מיליון ליש"ט.<ref></ref>

את הופעת הבכורה ערך ב-29 בספטמבר מול טוטנהאם הוטספר במסגרת גביע הליגה במשחק שהוכרע בדו-קרב פנדלים. בליגה, ערך את הופעת הבכורה שלו ב-3 באוקטובר בניצחון 0–4 על קריסטל פאלאס.

ב-28 ביוני 2023, מנדי חתם במועדון הכדורגל אל אהלי. <ref></ref>

==קריירה בינלאומית==
מנדי נולד לאם סנגלית ולאב גינאי-ביסאו. בנובמבר 2016 הוא זומן על ידי מאמן נבחרת גינאה ביסאו לשני משחקי ידידות.<ref></ref> באותה תקופה, אביו של מנדי היה חולה מאוד ושיכנע את מנדי לכבד אותו ולשחק בנבחרת גינאה ביסאו.<ref></ref> זמן קצר לאחר מכן הוא זומן שוב לסגל הנבחרת לקראת משחקי גביע אפריקה לאומות 2017 אך דחה את ההצעה והחליט לייצג את נבחרת סנגל.

מנדי ערך את הופעת הבכורה שלו בנבחרת סנגל בניצחון 1–0 על גינאה המשוונית ב-18 בנובמבר 2018.<ref></ref>

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

==תארים==
;סטאד ריימס
* אליפות ליגת המשנה הצרפתית: 2017/2018

==== צ'לסי ====
* ליגת האלופות: 2020/2021
*הסופר קאפ האירופי: 2021
*גביע העולם למועדונים: 2021

====נבחרת סנגל====
* סגנית גביע אפריקה לאומות: 2019
* גביע אפריקה לאומות: 2021

==== אישיים ====
* נבחרת העונה של ליגת האלופות: 2020/2021
* שוער השנה של אופ"א: 2021

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:כדורגלנים סנגלים
קטגוריה:שוערי כדורגל צרפתים
קטגוריה:שוערי כדורגל סנגלים
קטגוריה:כדורגלני אולימפיק מרסיי
קטגוריה:כדורגלני סטאד ריימס
קטגוריה:כדורגלני סטאד רן
קטגוריה:כדורגלני צ'לסי
קטגוריה:כדורגלני אל-אהלי ג'דה
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ספורטאים צרפתים באנגליה
קטגוריה:ספורטאים צרפתים בערב הסעודית
קטגוריה:ספורטאים סנגלים באנגליה
קטגוריה:ספורטאים סנגלים בערב הסעודית
קטגוריה:צרפתים שנולדו ב-1992
קטגוריה:סנגלים שנולדו ב-1992
רותם ליברזון

רותם ליברזון (נולדה ב-11 בינואר 1967) היא שפית, מחברת ספרי בישול, עיתונאית ומנחת תוכניות בישול בטלוויזיה.

== ביוגרפיה ==
ליברזון נולדה, והתחנכה בתל אביב. בתיכון למדה בתיכון חדש. סיימה לימודים לתואר ראשון בכלכלה וניהול עסקים ב-NYIT בניו יורק. ולאחר מכן, למדה תואר ראשון בפסיכולוגיה במרכז הביתנחומי הרצליה.

בשנת 1994 למדה במכון הקולינרי הצרפתי, בית ספר לבישול צרפתי במנהטן, וסיימה בהצטיינות.

בשנת 1990 עברה להתגורר בניו יורק ל-11 שנים. היא החלה לעבוד במסעדות בניו יורק.

בשנת 2000 חזרה לישראל והחלה לעשות סדנאות בישול בביתה. בשנת 2012 הקימה בלוג אוכל.

בשנת 2016 הוציאה את ספרה הראשון ״מטבח אישי״ ובשנת 2018 הוציאה את ספרה השני ״מטבח פרסי״. בנוסף, יש לה מדור קבוע ב״השולחן״.

ליברזון השתתפה בשלוש תוכניות טלוויזיה ״בישול ביתי״ בערוץ האוכל, תוכנית ״מתכון מנצח״ בערוץ Foody ותוכנית ״בריאה להשחית״ בערוץ הבריאות.

ליברזון נשואה ואם לשלושה.

== תוכניות טלוויזיה בכיכובה ==
* ״בישול ביתי״ (ערוץ האוכל)
* ״מתכון מנצח״ (ערוץ Foody)
* ״בריאה להשחית״ (ערוץ הבריאות)

== ספריה ==
* מטבח אישי (רותם ליברזון, 2016)
* מטבח פרסי (רותם ליברזון, 2018)

== קישורים חיצוניים ==
* [https://rotteml.com/ בלוג אוכל] של רותם ליברזון
* [https://www.facebook.com/RottemL רותם ליברזון], ברשת החברתית פייסבוק
* [https://www.instagram.com/rotem_lieberson/ רותם ליברזון], ברשת החברתית אינסטגרם
* 
* 

== הערות שוליים ==

קטגוריה:מחברות ספרי בישול ישראליות
קטגוריה:שפיות ישראליות
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:בלוגריות אוכל ישראליות
קטגוריה:שפים ישראלים
קטגוריה:מנחות טלוויזיה ישראליות
קטגוריה:בוגרי המכון הטכנולוגי של ניו יורק
קטגוריה:עיתונאיות ישראליות
קטגוריה:ישראליות שנולדו ב-1967
קטגוריה:ישראלים שנולדו ב-1967
איילין ג'ושקון

איילין ג'ושקון (בטורקית: Aylin Coşkun; נולדה ב-1976 בגרמניה) היא זמרת ודוגמנית טורקייה.<ref name=":0"></ref> במאי 2018, הוציאה ביחד עם האנדה ינר את הלהיט "Manzara", שהפך לאחד מהקליפים הטורקיים הנצפים ביותר בכל הזמנים, כאשר צבר למעלה מ-140 מיליון צפיות.<ref></ref>

== ביוגרפיה ==
איילין ג'ושקון נולדה בגרמניה בשנת 1976, בתור בת למשפחה ממוצא טורקי. היא התחרתה בתחרות היופי "Miss Globe", שהתקיימה בשנת 1997, וזכתה במקום הראשון בה. לאחר מכן, התעניינה בעולם מוזיקה וסיימה את לימודי השירה שלה במרכז האומנות מג'דאת גזן; שם לקחה שיעורי שירה ממורים ומוזיקאים שונים על מנת להפוך להיות מוזיקאית בעצמה.<ref name=":0" />

כמו כן, היא הייתה דוגמנית באיסטנבול ובאנקרה במשך זמן מה והופיעה כמגישה בערוץ טלוויזיה פרטי. היא הוציאה שבעה אלבומים מאז שנת 1997.

== קריירה ==
בתחילת שנות האלפיים הוציאה את אלבומה הראשון Masal, על ידי חברת התקליטים זיינו מיוזיק.<ref></ref> האלבום זיכה את ג'ושקון להצלחה נאה ברחבי העולם. שנתיים לאחר מכן, הוציאה את אלבום האולפן השני שלה Tam Zamanı, שזכה להצלחה גם כן.<ref></ref> אותו האלבום יצא על ידי חברת התקליטים אירם מיוזיק וכך גם אלבומה השלישי Dönmez O, שיצא בשנת 2008.<ref></ref> ארבע שנים לאחר מכן, הוחלט כי היא תוציא את אלבומה האחרון על ידי אותה חברת התקליטים ושמו היה, Marka.<ref></ref>

בשנת 2014, חתמה על חוזה הקלטות עם אוזדמיר מיוזיק והוציאה את אלבומה החמישי, Pas Pas.<ref></ref> מיד לאחר מכן, עזבה את חברת התקליטים תוך שחתמה על חוזה הקלטות חדש עם חברת התקליטים AC פרודקשנס. את האלבום הראשון במסגרת החוזה הוציאה בשנת 2015 ושמו היה, Çalkala.<ref></ref> באותה השנה הוציאה אלבום נוסף, Star Ben.<ref></ref> שנה לאחר מכן, הוציאה את אלבומה השמיני, Saftirik.<ref name=":1"></ref> האלבום מכיל שירי פופ.<ref name=":1" /> את אלבומה התשיעי Sinsirella, הוציאה בשנת 2018 והוא זכה להצלחה רבה.<ref></ref>

== דיסקוגרפיה ==
=== אלבומי אולפן ===
* 2004: Masal
* 2006: Tam Zamanı
* 2008: Dönmez O
* 2012: Marka
* 2014: Pas Pas
* 2015: Çalkala
* 2015: Star Ben
* 2016: Saftirik
* 2018: Sinsirella

== קישורים חיצוניים ==

* 

== הערות שוליים ==

קטגוריה:דוגמניות טורקיות
קטגוריה:זמרות טורקיות
קטגוריה:זמרות פופ טורקיות
קטגוריה:זמרות-יוצרות טורקיות
קטגוריה:מפיקות מוזיקליות טורקיות
קטגוריה:טורקיות שנולדו ב-1976
קטגוריה:טורקים שנולדו ב-1976
Bounce (שיר של קלווין האריס)

Bounce (בעברית: להקפיץ) הוא שיר של הדי ג'יי והמפיק המוזיקלי הסקוטי קלווין האריס והזמרת האמריקאית קליס, שנכתב על ידי כותב השירים גיא לנוקס.<ref></ref> השיר יצא ב-10 ביוני 2011 כסינגל הראשון מאלבום האולפן השלישי של האריס, .

== רקע ==
בנובמבר 2010 הצהיר האריס שכבר לא ישיר בשירים שלו. לדבריו, "הפסקתי את ההופעות החיות. אני מתמקד יותר בהפקה וכדי ג'יי ואפס אחוז מזמני ימשיך בשירה. אני אעשה שירים עם אנשים שיכולים לשיר טוב - אמנים ראויים, שחקנים ראויים. אני יכול להתמקד במה שאני הרבה יותר טוב בו, שהוא יצירת מוזיקה ... [בעבר] הייתי צריך להיות הסולן ... הכל הלך בסדר. העברתי כמה שנים בניסיון לעשות את זה ממש כמו שצריך, אבל הבנתי שאני לא הולך להשתפר בהרבה ...".<ref></ref>

Bounce היה הסינגל הראשון של האריס בו הוא לא שר. השיר הושמע בבכורה בתוכניתה של אנני מק ברדיו 1 של ה-BBC ב-29 באפריל 2011.<ref></ref>

לאחר צאתו של "Bounce", הוציא האריס את הסינגל הבא שלו, Feel So Close, ואף על פי שאמר שהוא לא ישיר יותר ברצועותיו, הוא חזר לשיר בו.<ref></ref>

== הצלחה במצעדים ==
Bounce הופיע לראשונה במצעד הסינגלים בבריטניה במקום השני ב-19 ביוני 2011, מאחורי שירו של אקסמפל, "Changed the Way You Kiss Me", וזהו מיקומו הגבוה ביותר במצעד. הסינגל הפך לשישי של האריס שנכנס לעשירייה הפותחת בבריטניה והשלישי המצליח ביותר מביניהם, אחרי "I'm Not Alone" ו-"Dance wiv me"; כאשר שניהם הגיעו למקום הראשון. Bounce היה גם לסינגל העשירי של קליס שנכנס לעשירייה הראשונה העשירית במצעד הסינגלים הבריטי. הסינגל אף הגיע לראש המצעד בסקוטלנד, מולדתו של האריס, והפך למקום לסינגל השלישי שלו שהגיע להישג זה.

== קליפ ==
את הקליפ הנלווה לשיר ביים וינסנט הייקוק. הקליפ עלה לערוץ ה-Vevo של האריס במאי 2011.<ref></ref> בקליפ עושה קליס הופעת קמע בתפקיד עצמה. הקליפ צולם בלאס וגאס, נבאדה, ארצות הברית.

== מיקומי שיא ==

== קישורים חיצוניים ==

== הערות שוליים ==

קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:סינגלים שהגיעו למקום הראשון במצעד הסינגלים הסקוטי
My Way (שיר של קלווין האריס)

"My Way" (בעברית: "הדרך שלי") הוא שיר של הדי ג'יי והמפיק המוזיקלי הסקוטי קלווין האריס. השיר יצא ב-16 בספטמבר 2016.<ref></ref> האריס הכריז על הסינגל בעמוד הטוויטר שלו חמישה ימים לפני צאתו לאור.<ref name="Bein"></ref> כמו בסינגלים הקודמים שלו מאותו העשור, "Summer" ו-"Feel So Close", האריס השתתף בשיר כסולן.<ref></ref> השיר הגיע בשיאו למקום הרביעי במצעד הסינגלים הבריטי. מחוץ לממלכה המאוחדת, הסינגל עמד בראש המצעדים בצ'כיה ובהונגריה והגיע לעשירייה הפותחת במצעדי מדינות רבים, בהם אוסטרליה, אוסטריה, בלגיה, צרפת, גרמניה, ישראל, לבנון, הולנד, ניו זילנד, נורווגיה, פרגוואי, פולין, אירלנד, סלובקיה, שוודיה ושווייץ, ולעשרים הראשונים במצעדים בקנדה, דנמרק, פינלנד, איטליה, פורטוגל וספרד.

== רקע ==
ב-6 בספטמבר 2016 העלה האריס את עטיפת הסינגל My Way ללא שם השיר לחשבונות הטוויטר והאינסטגרם שלו, מה שגרם לאנשים להאמין שהדבר רומז על שיר חדש שנמצא בעבודה.<ref></ref> האריס הכריז על הסינגל יחד עם עטיפתו הרשמית בטוויטר, ב-12 בספטמבר 2016, חמישה ימים לפני צאתו לאור.

האריס הצהיר בתחנת הרדיו הבריטית Heart ובראיונות אחרים, כי המילים עוסקות בקריירה שלו במכולת בה עבד בעבר וכיצד זה מנע ממנו לעבור ללונדון ולהתקדם בהפקת המוזיקה שלו.<ref name="nst"></ref>

== וידאו קליפ ==
הקליפ לשיר יצא ליוטיוב ב-28 באוקטובר 2016 דרך חשבון ה-Vevo הרשמי של האריס.<ref></ref> את הקליפ ביים שותפו הוותיק של האריס, אמיל נאוה.

== רשימת השמעה ==

== מיקומי שיא ==

== היסטוריית יציאות ==
{| class="wikitable sortable plainrowheaders"
! scope="col" | מדינה
! scope="col" | תאריך
! scope="col" | פורמט
! scope="col" | חברת הקלטות
! class="unsortable" scope="col" | הערה
|-
! scope="row" | שׁוֹנִים
| 19 בספטמבר 2016
| הורדה דיגיטלית
| סוני מיוזיק אנטרטיינמנט
|<ref name="iTunes">Various releases for digital single of "My Way":
* For the UK: 
* For the US: 
* For Brazil: 
* For New Zealand: 
* For Egypt: 
* For Japan: </ref>
|-
! scope="row" | ארצות הברית
| 20 בספטמבר 2016
| רדיו להיטים עכשוויים
| קולומביה רקורדס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:וידאו קליפים שבוימו על ידי אמיל נאוה
קטגוריה:שירי יהלום בצרפת
הנס ור

הנס וֶר (בגרמנית: Hans Wehr; ) היה פילולוג גרמני ומרצה בדרגת פרופסור באוניברסיטאות גרייפסוואלד ומינסטר שבגרמניה. הנס ור חיבר את מילון הערבית הספרותית המודרנית שפורסם בשנת 1952 בגרמנית ובשנת 1960 באנגלית, לאחר שתורגם ונערך על ידי הבלשן האמריקאי .

== ביוגרפיה ==
ור נולד בעיר לייפציג שבגרמניה בשנת 1909, ועקב שיתוק ילדים בו לקה, לא היה מסוגל להזיז את ידו הימנית. מוגבלותו זו הניעה אותו ללמוד ולחקור שפות, כגון סינית, שפות רומאניות ואגיפטולוגיה. ואולם השפה ששבתה את ליבו הייתה השפה הערבית, ובשלהי שנות השלושים הוא החל לכתוב את החיבור שעתיד להפוך למפעל חייו, מילון הערבית הספרותית המודרנית, מילון ערבי-גרמני מדעי לשפה הערבית הספרותית. בשנת 1940 הצטרף ור לשורות המפלגה הנאצית, ופרויקט המילון הפך ממומן ומוכוון על ידי המחלקה לענייני המזרח של משרד החוץ בברלין. המשרד התעניין במילונו של ור במטרה לבדוק את איכות התרגום לערבית של ספרו של אדולף היטלר, Mein Kampf, לאחר ששגריר גרמניה בעיראק, פריץ גרובה, הציע למשרד בברלין לפרסם מהדורה רשמית של הספר בשפה זו, בהשמטת חלקים אותם קהל היעד עלול לפרש כפוגעניים או מעליבים.

במסגרת המפעל סרקו ור וחברי צוות המילון עיתונים ערביים רבים ממצרים, מסוריה, מארץ-ישראל ומעיראק וכן ספרות ערבית מודרנית וליקטו ממנה מילים, ניבים וביטויים. על צוות המילון נמנו עמיתו של ור משכבר הימים, ד"ר הנס יעקובי, בן לאב יהודי, וד"ר הדוויג קליין, מזרחנית יהודייה. יעקובי גויס לשורות הצבא בשנת 1943 ועד מהרה נעלמו עקבותיו, ואילו קליין נעצרה על ידי הגסטאפו, נכלאה בגטו ונשלחה עם משפחתה למחנה ההשמדה באושוויץ, שם נרצחה ביולי 1942.

ור השלים את העבודה על המילון בשנת 1945, עם סיום מלחמת העולם השנייה, אך עקב תהליך הדה-נאציפיקציה וסילוקו ממשרת ההוראה, עוכב הפרסום בשבע שנים, והמילון יצא לאור בשנת 1952. במילון זה הופיעה לראשונה מערכת תעתיק חדשה מערבית לאותיות לטיניות, הקרויה על שמו (אנ'). זוהי מערכת התעתיק המקובלת כיום במחקר האקדמי בנושא.

בראש המילון מופיעה הקדמה באורך של כ־10 עמודים, בה מתאר ור את ההיסטוריה של הלשון הערבית הספרותית וכן סוקר את אופן השימוש במילונו. בחלק התודות המופיע בהקדמה הוא אכן מזכיר את שני עמיתיו היהודים אך ללא התייחסות לגורלם המר.

עורך מהדורות המילון בגרמנית הוא המילונאי והמזרחן לורנץ קרופיטש (גר') (יליד 1946) מאוניברסיטת גראץ, ושל המהדורות בשפה האנגלית ג'יימס מילטון קואן מאוניברסיטת קורנל, בלשן אמריקאי דובר גרמנית, שיצר קשר עם ור לאחר שה־ACLS, המועצה האמריקאית של האגודות המדעיות, הכירה באיכותו של המילון.

בשנת 1960 התפרסמה המהדורה הראשונה בשפה האנגלית. בשנת 1979 פורסמה המהדורה הרביעית של המילון, לה נוספו כ־200 עמודים חדשים לעומת המהדורות הקודמות. מהדורה זו היא האחרונה שפורסמה בשפה האנגלית, והאחרונה שראתה אור בימי חייהם של ור וקואן. ור נפטר בשנת 1981 בגיל 71, ואילו קואן נפטר בשנת 1993 בגיל 86.

המילון מתפרסם בבית ההוצאה לאור הגרמני הרסוביץ. המהדורה החמישית, בגרמנית בלבד, התפרסמה בשנת 1995. בחודש נובמבר 2020 פורסמה המהדורה השישית והאחרונה של המילון, גם היא בגרמנית בלבד.

== קישורים חיצוניים ==

קטגוריה:בלשנים ולשונאים גרמנים
קטגוריה:מזרחנים גרמנים
קטגוריה:גרמנים שנולדו ב-1909
קטגוריה:גרמנים שנפטרו ב-1981
שן ילד שן

שן ילד שן הוא סינגל של הזמר הישראלי איתי לוי, אשר יצא לאור ב-11 באוגוסט 2020.

== רקע וכתיבה ==
השיר נכתב על ידי דידי הררי, הולחן על ידי אבי אוחיון והופק על ידי מתן דרור, כחלק מקמפיין גיוס כספים לעמותת "ילד לנשימה", שהוקמה על ידי זוג הורים לתאומים בעלי התסמונת, ופועלת למען פתרון לתסמונת קללת אונדין, הגורמת לדום נשימה בשינה. השיר הוא בלדה ים-תיכונית, בה מגלם הדובר אב הפונה לילדו.

== הצלחה ==
השיר זכה להצלחה רבה בתחנות הרדיו והגיע היישר אל המקום הראשון במצעד ההשמעות ברדיו השבועי של תחנת הרדיו מדיה פורסט וצבר כ-177 השמעות. השיר שהה במקום הראשון כארבעה שבועות וצעד במצעד סך של כשישה שבועות רצופים.

== ביקורת ==
דודי פטימר מאתר מעריב אונליין סקר את השיר באופן חיובי: "מדובר בשיר מרגש של אב לבנו והביצוע המלטף והעוצמתי של לוי תפור היטב למנגינה ולמסר המועבר בצורה אותנטית וכנה". גם אתר פרוגי ציין את השיר לחיוב: "הסינגל החדש של לוי מרגש במיוחד ולא משאיר את העין יבשה. היכולות הווקאליות המדהימות שלו לצד המטרה הנעלה לגמרי עשו את העבודה וגרמו ללב שלנו להחסיר פעימה".

== וידאו קליפ ==
הווידאו קליפ של השיר פורסם בסמוך לצאתו של הסינגל ובוים על ידי יפתח שריג. בקליפ נראה לוי מקליט את השיר. נכון לספמטבר 2020, לקליפ כ-1.2 מיליון צפיות.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL997008914650305171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:שירים על ילדים
קטגוריה:שירים על שינה
קטגוריה:סינגלים שהגיעו למקום הראשון במצעד העברי של מדיה פורסט
ווסטלנד ווסקס

ווסטלנד ווסקס (באנגלית: Westland Wessex) הוא מסוק צבאי בעל מנוע בוכנה, שפותח על ידי חברת ווסטלנד הבריטית והתבסס על הסיקורסקי S-58 / {{כ}}H-34.

==היסטוריה==
אימון של לוחמי [[רגימנט הארטילריה המלכותי בקפריסין.]]
בשנת 1954 חברת סיקורסקי שלחה מסוק S-58 אחד לחברת ווסטלנד הבריטית להתרשמות, המסוק הוצג לזרועות השונים של הכוחות המזוינים של בריטניה והצי המלכותי שהתרשם מהמסוק הזמין מספר כלים. חברת ווסטלנד קיבלה רישיון לייצר את המסוק בבריטניה, והיא החליטה להחליף את מנוע הבוכנה הכוכבי מסדרת רייט ציקלון (Wright Cyclone) במנוע טורבינת גז תוצרת בריטית מסדרת נאפייר "גאזל" (Gazelle). המנוע החדש הציג ביצועים טובים יותר והיה קל בכ-270 ק"ג מה שהצריך שינויים לחלוקת המשקל במסוק, ב-20 ביוני 1958 מסוק ווסקס בקונפיגורציה זו טס את טיסת הבכורה שלו, כאשר הדגם הראשון קיבל את השם "ווסקס HAS.1".

לאחר שירות של כשנתיים, ב-1963 הווסקס שודרג עם החלפת מנוע הגאזל הבודד בזוג מנועי טורבינת גז דה הבילנד (בהמשך רולס-רויס) "גנום" (Gnome), שבפועל הכפילו את ביצועי המסוק והגדילו משמעותית את הטווח שלו. דגם ה-HU.5 היה הראשון לטוס עם הקונפיגורציה החדשה ופותח להסקת לוחמים ומשימות רב-תכליתיות, דגם עוקבים ברובם פותחו עם תצורת שני המנועים.

הווסקסים ביצעו מגוון רחב של משימות תובלה, סיור, לוחמה נגד-צוללות וחילוץ והצלה מכניסתם לשירות ב-1961 ועד ליציאתם משירות חיל האוויר המלכותי ב-2003. לאורך רוב שנות המלחמה הקרה מסוק הווסקס היה כלי ההסקה העיקרי לניוד כוחות חיל הנחתים המלכותי בשירות הצי המלכותי, ומתוך כך שירתו בכל מערכה בתקופה זו, כולל כ-55 ווסקסים ששימשו לניוד כוחות במהלך מלחמת פוקלנד ב-1982.

==דגמים עיקריים==
* ווסקס HAS.1: דגם רב תכליתי, לוחמה נגד צוללות ובהמשך חילוץ והצלה של הצי המלכותי (140 יוצרו).
* ווסקס HC.2: דגם להסקת לוחמים של חיל האוויר המלכותי (74 יוצרו).
* ווסקס HAR.2: התאמת דגמים אחרים לחילוץ והצלה של חיל האוויר המלכותי (77 הומרו מדגמים קודמים).
* ווסקס HAS.3: דגם לוחמה נגד צוללות משופר של הצי המלכותי (46 יוצרו).
* ווסקס HCC.4: דגם להסקת אישים חשובים ולשימוש בית המלוכה (2 יוצרו).
* ווסקס HU.5: דגם הסקת לוחמים של הצי המלכותי לשימוש חיל הנחתים המלכותי (101 יוצרו).
* ווסקס HAS.31: דגם לוחמה נגד צוללות של הצי המלכותי האוסטרלי (27 יוצרו).
* ווסקס 52, 53 ו-54: דגמים להסקת לוחמים מבוססים על ה-HC.2, יוצרו עבור עיראק (12 מסוקים), גאנה (2 מסוקים), וברוניי (2 מסוקים).
* ווסקס 60: גרסה לשימוש אזרחי של ה-HC.2 (20 יוצרו).

==משתמשות עיקריות==
* - הצי המלכותי האוסטרלי כלל 4 טייסות ווסקס עם 27 מסוקים סך הכל.
* 
* - חיל האוויר העיראקי הפעיל 12 ווסקסים מדגם 52 החל מ-1963.
* - הצי וחיל האוויר הפעילו 19 ווסקסים סך הכל מאז 1991.
* 
* 
* 
* - חיל האוויר המלכותי כלל 11 טייסות, טיסת המלכה, בנוסף ליחידות אימון וסיוע; וזרוע האוויר של הצי המלכותי כלל 19 טייסות של מסוקי ווסקס.

==ראו גם==
* סיקורסקי S-58
* טייסת 84

==קישורים חיצוניים==

*[https://www.historynet.com/westland-wessex.htm אודות הווסקס] באתר 'History Net'.
*[https://www.rafmuseum.org.uk/research/collections/westland-wessex-hcc4/ אודות המסוק] באתר מוזיאון חיל האוויר המלכותי.

==הערות שוליים==

קטגוריה:מסוקי תובלה
קטגוריה:כלי טיס המשרתים בנושאת מטוסים
קטגוריה:מסוקים בריטיים
גרג בורסון

גרגורי "גרג" לוויס בורסון (באנגלית: Gregory Lewis Burson; ) היה מדבב אמריקאי.

==קריירה==
בורסון נולד בסוף יוני 1949 באנהיים, קליפורניה והתחיל את הקריירה שלו בצמוד למדבבים גדולים כמו דאוס באטלר ומל בלאנק, אשר בשלבים מאוחרים החליף אותם בדיבובם.

הוא התפרסם בעיקר אחרי שדיבב את באגס באני בסרט הקצר "Carrotblanca" מ-1995, בו דיבב גם את פוגהורן לגהורן ואת פפה לה פיו ובסרט מ-1997 "From Hare to Eternity". כמו כן דיבב עוד דמויות בסרטי לוני טונס. הוא דיבב גם את יוגי דב בסרט "The New Yogi Bear Show", לאחר מותו של באטלר המדבב המקורי.

הוא דיבב בעוד מספר סרטים וסדרות ביניהם בסדרה "CatDog", באטמן - הסדרה המצוירת, העצבונים, ג'וני בראבו, סמוראי ג'ק, הדרדסים, "Super Friends", פליקס החתול, גארפילד, פארק היורה ובמספר משחקי מחשב של מלחמת הכוכבים כמו: "Star Wars Episode I: Jedi Power Battles", "Star Wars: Episode I – The Phantom Menace" ו-"r Wars Episode I: The Gungan Frontier". כמו כן דיבב במספר משחקי וידאו שונים.

==חיים אישיים==
ב-2004 התלוננו שלוש נשים שהיו איתו על אלימות והתקשרו למשטרה. לבלשי המשטרה לקח כשש שעות לפרוץ לביתו, כשהוא נשמע להם שיכור ופלט שטויות ללא הרף. אחד השוטרים אמר שהוא היה כל כך שיכור שלא היה ברור אם הוא מדבר אליהם או מדבב קולות. בנוסף הוא איים על אחת מבנות ביתו ועל רצפתו היו מפוזרים אקדחים רבים. למרות התקרית אף אחד מהמעורבים לא נפגע בצורה קשה, אך הקריירה של בורסון הסתיימה לאחר מכן.

הוא התחיל להיות אלכוהוליסט לאחר דיכאון מכך שאיבד את השימוש במיתרי קולו וכך גם את עבודתו. הוא מת ביולי 2008 בביתו בלוס אנג'לס, מסיבוכים שבין סוכרת לטרשת נפוצה בגיל 59 בלבד. הותיר אחריו שני ילדים ואח אחד.

==פילמוגרפיה==
סרטים:
* 1989 - Little Nemo: Adventures in Slumberland
* 1989 - אסטריקס ומכת המנהיר
* 1992 - טום וג'רי: הסרט
* 1993 - פארק היורה
* 1993 - I Yabba-Dabba Do!
* 1994 - Yogi the Easter Bear
* 1994 - סקובי-דו בסיפור אלף לילה ולילה
* Carrotblanca - 1995
* 1996 - ספייס ג'אם
* 1997 - המיליונר מת מצחוק

טלוויזיה:
* 1981 - הדרדסים
* 1986 - the new adventures of jonny quest
* 1986-1991 - מכסחי השדים - האמיתיים
* 1988-1994 - גארפילד
* 1989 - Hanna-Barbera's 50th: A Yabba Dabba Doo Celebration
* 1990-1992 - עלילות טייני טון
* 1990-1993 - טום וג'רי: דור ההמשך
* 1991 - Mother Goose and Grimm
* 1991 - Yo Yogi!
* 1991-1995 - טאז-מאניה
* 1992-1995 - באטמן - הסדרה המצוירת
* 1993 - All-New Dennis the Menace
* 1993 - Droopy, Master Detective
* 1993-1995 - 2 Stupid Dogs
* 1993-1998 - אנימניאקס
* 1994 - The Baby Huey Show
* 1995 - פליקס החתול
* 1995 - ג'וני בראבו
* 1995-2002 - תעלומות סילבסטר וטוויטי
* 1996 - The Real Adventures of Jonny Quest
* 1997-2001 - העצבונים
* 1998 - CatDog
* 1998 - The New Yogi Bear Show
* 1998 - Fantastic Max
* 2001 - סמוראי ג'ק

==קישורים חיצוניים==

* 

קטגוריה:מדבבים אמריקאים
קטגוריה:אמריקאים שנולדו ב-1949
קטגוריה:אמריקאים שנפטרו ב-2008
סורת אל-חג'ר

סורת אל-חג'ר (בערבית: سورة الحجر) היא הסורה ה-15 בקוראן.

הסורה מונה 99 פסוקים, ושמה נגזר מהפסוק ה-80 בה, שם מוזכר מדאאן סאלח בשמו "אל-חג'ר", שמשמעותו "המסולע".

== תוכן הסורה ==
פסוקים 1–5 טוענים כי אלו שזלזלו במוחמד ולעגו לו, עתידים להתחרט על כך כשהם יראו את העונש שאללה הכין להם. פסוקים 6–9 עונים לאנשים שטענו שמוחמד משוגע, ודוחים את הטענה הזאת. פסוקים 10–48 מתעמקים בסיבות שלכאורה גורמות לאנשים לזלזל בנביאים ולדחות אותם, בעוד פסוקים 49–84 מתעמקים באופי העונש שאללה הכין להם. פסוקים 85–99 מורים למוסלמים כיצד לנהוג עם אלו שדחו את מוחמד וזלזלו בו. בין היתר, סורה זו מזכירה גם את סיפוריהם של אדם, אברהם ולוט, ומזכירה גם אתה השטן ואת המלאכים.

פסוק 9 הוא אחד הפסוקים החשובים בדת האסלאם, שכן המוסלמים מאמינים שפסוק הוא הבטחה אלוהית על כך שהקוראן לא יסולף ולא ישתנה לנצח.

== קישורים חיצוניים ==

== הערות שוליים ==

קטגוריה:סורות
ג'ף ברגמן

ג'פרי "ג'ף" אלן ברגמן (בשם מלא באנגלית: Jeffrey Allen Bergman; נולד ב-10 ביולי 1960) הוא מדבב וקומיקאי יהודי אמריקאי. ידוע בעיקר בדיבוב של דמויות מהלוני טונס והיה המחליף הראשון של מל בלאנק בדיבוב באגס באני לאחר מותו.

==ביוגרפיה==
ברגמן נולד ביולי 1960 בפילדלפיה ומילדותו החל לחקות ולדבב דמויות שונות. הוא הופיע בתוכנית של אד סאליבן בגיל 6 והוא למד באוניברסיטת פיטסבורג כשבמהלך לימודיו השמיע מספר חיקויים בערוצי רדיו כמו KDKA-TV. כמו כן נפגש עם המדבב מל בלאנק ב-1981 והציג לו את חיקויו. ברגמן טוען שבלאנק עזר לו מאוד להרוויח את התעודה כעבור השנתיים. הוא סיים את לימודיו בשנת 1983 וחיפש עבודה בסוכנות "William Morris Agency" בהוליווד.

רוב עבודתו של ברגמן החלה בדיבוב דמויות מהלוני טונס, איתם החל לעבוד ב-1986. בתחילה ניסה להתקבל לאולפני וורנר ללא הצלחה אך כשהקליט למפיקים את דיבובו הוא קיבל אהדה גדולה יותר. בגיל 29 קיבל את תפקיד המדבב של באגס באני, לאחר שמל בלאנק נפטר, בדיוק ביום הולדתו של ברגמן. במשך השנים הוא דיבב עוד דמויות של הלוני טונס ביניהם את דאפי דאק, אלמר פאד, טוויטי, פורקי פיג, סילבסטר החתול, פוגהורן לגהורן ועוד. ב-2003 קיבל פינה קבועה בסאטרדיי נייט לייב.

בהמשך דיבב גם את ג'ורג' סילוני (אב משפחת סילוני) בסרט משפחת סילוני: הסרט, את פרד קדמוני ממשפחת קדמוני בסרט "The Flintstones: On the Rocks" ודיבב בסרטים ובסדרות של איש משפחה, המופע של קליבלנד, אבא אמריקאי ועוד וכן במשחקי וידאו כמו סקיילנדרס ו-"Spyro". כמו כן, דיבב את פילסברי דאובוי.

==פילמוגרפיה==
* 1986 - The Bugs Bunny Show
* 1990 - כוכבי האנימציה נחלצים לעזרה
* 1990 - The Earth Day Special
* 1990 - גרמלינס 2
* 1990 - משפחת סילוני: הסרט
* 1990 - Box-Office Bunny
* 1990-1991 - עלילות טייני טון
* 1991 - Blooper) Bunny)
* 1992 - Invasion of the Bunny Snatchers
* 1992 - The Plucky Duck Show
* 1995-200 - Ace Ventura: Pet Detective
* 1996-1999 - החיים על פי דאג
* 1998 - The Secret of Hua Mulan
* 2001 - The Flintstones: On the Rocks
* 2002 - הארווי בירדמן, עורך דין
* 2003 - סאטרדיי נייט לייב
* 2004 - ג'וני בראבו
* 2006-הווה - איש משפחה
* 2010 - המופע של קליבלנד
* 2012 - נס גדול
* 2012 - מלחמת אוכל!
* 2013 - Mad
* 2014 - ריק ומורטי
* 2014 - פיניאס ופרב
* 2015 - משפחת קדמוני ו-WWE: היאבקות תקופת האבן
* 2015 - לוני טונס: ארנב במנוסה
* 2015-2020 - באגס באני וחברים
* 2016 - Batman: Return of the Caped Crusaders
* 2017 - משפחת סילוני ו-WWE: רובו-רסלמניה
* 2017 - טום וג'רי: וילי וונקה ומפעל השוקולד
* 2017 - Batman vs. Two-Face
* 2018-הווה - קריקטורה של נשיא
* 2020 - עולם היורה: מחנה הקרטיקון
* 2020 - Looney Tunes Cartoons
* 2021 - ספייס ג'אם: אגדה חדשה
* 2021 - ג'ליסטון!
* 2021 - Tiny Toon Looniversity
* 2022 - פיבי

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:בוגרי אוניברסיטת פיטסבורג
קטגוריה:אמריקאים שנולדו ב-1960
Native

Native הוא אלבום האולפן השלישי של להקת הרוק האמריקאית ואן ריפאבליק.

== הפקה ==
האלבום יצא לאור ב-22 במרץ 2013 בגרמניה ובאירלנד, ומספר ימים לאחר מכן ברחבי העולם. הוצאת האלבום תוכננה תחילה לסוף שנת 2012, בליווי הסינגל הראשון "Feel Again", שיצא לאור ב-27 באוגוסט 2012, אך מאחר שהאלבום לא הושלם עד למועד המתוכנן הוצאתו נדחתה, והסינגל שווק כסינגל שיווקי, לאחר שהשיר "If I Lose Myself" יצא לאור ב-8 בינואר 2013 כסינגל הראשון החדש.

האלבום הגיע למקום הרביעי במצעד האלבומים האמריקאי בילבורד 200.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2013
קטגוריה:אלבומי ואן ריפאבליק
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי חברת אינטרסקופ רקורדס
ברוך ושרוך

ברוך ושרוך היא סדרת אנימציה ושעשועון טלוויזיה קומי ישראלי ששודרה בערוץ הילדים, שמבוססת על סדרת האנימציה הדנית KatjaKaj og BenteBent. זוהי תוכנית אנימציה ששודרה משנת 2001 עד שנת 2004 והיא הונחתה על ידי שתי דמויות מונפשות בשם ברוך הנמוך (בדיבובו של מיכאל הנגבי) ושרוך הגבוה (בדיבובו של עמוס שוב ומאוחר יותר בדיבובו של איתי שגב).
בהמשך התכנית הפכה לתוכנית מערכונים בשם "המופע של ברוך ושרוך", אך היא לא צלחה אחרי עונה אחת. 

==רקע==
התוכנית הונחתה על ידי הדמויות המונפשות ברוך ושרוך שהם אחים, שרוך הוא גבוה וברוך הוא נמוך. התכנית שודרה בשידור חי, וילדים שיחקו במשחק דרך הטלפון כשהם משחקים דרך דמויות אנימציה שונות כגון: פרה, גזר, נעל וכו'. רוב מנחי הערוץ באותה התקופה השתתפו בתפקיד אורח, בתור עצמם בתוכנית ביניהם: ליאת אחירון בתור מוכרת בקיוסק, טל מוסרי בחדר אמבטיה מונפש, קובי מחט בחוף הים, עדי עזרוני בתור דייגת ועודד מנשה שמופיע בטלוויזיה מונפשת. בעונות האחרונות נוספו דמויותיהם של תום אבני ומיקי גבע. דמויות נוספות שהופיעו בסדרה היו יושי הפיראט, חבר טוב של ברוך ושרוך ושולה המפלצת. כמו כן נוספה בעונות האחרונות דמותה של זהבית, חברה טובה מונפשת של ברוך ושרוך אשר דובבה במקור על ידי סופי צדקה.

==דמויות==
* ברוך (מיכאל הנגבי) – האח הנמוך. אוהד הפועל תל אביב (הקבוצה שאותה אוהד הנגבי בחיים האמתיים). 
* שרוך (עמוס שוב (עונה 1) ואיתי שגב (שאר העונות)) – האח הגבוה. נוהג להגיד "תחתוך" לאחיו בכל פעם שהוא אומר דבר אווילי. אוהד הפועל פתח תקווה (הקבוצה שאותה אוהד שגב בחיים האמתיים). 
* יושי הפיראט (טל מוסרי) – חבר טוב של ברוך ושרוך. יוצא ממקום כלשהו. מופיע בפרקים שטל מופיע בהם (מכיוון שהוא מדבב את עצמו ואת יושי). 
* שולה המפלצת – מפלצת אשר נוהגת להופיע בהפתעה. נוהגת לדבר בג'יבריש שרק ברוך מבין אותה. 
* סבתא (ענת ניב) – סבתא של ברוך ושרוך, נוהגת לבשל. לא מזהה את נכדיה. 
* זהבית – חברה טובה של ברוך ושרוך, נוספה בעונה האחרונה (סופי צדקה).

===מנחי הערוץ===
מנחי ערוץ הילדים בזמנו הופיעו בתוכנית בגרסה מונפשת של עצמם:
*טל מוסרי
*קובי מחט
*עודד מנשה
*ליאת אחירון
*עדי עזרוני
*תום אבני
*מיקי גבע

==שיר הפתיחה==
שיר הפתיחה בוצע על ידי ליאת אחירון, מיכאל הנגבי ועמוס שוב והולחן על ידי דני רייכנטל.

==הצלחת הסדרה==
התוכנית זכתה להצלחה רבה בשנתיים הראשונות. אולם בשנה האחרונה התוכנית פחות הצליחה וב-2004 ירדה התוכנית מהמסך.

== קישורים חיצוניים ==
* 
* 

קטגוריה:סדרות טלוויזיה ישראליות שעלו לשידור בשנות ה-2000
קטגוריה:סדרות טלוויזיה לילדים
קטגוריה:קומדיות מצבים ישראליות
קטגוריה:סדרות קומיות ישראליות לילדים
קטגוריה:סדרות הנפשה ישראליות
קטגוריה:ערוץ הילדים: תוכניות וסדרות
קטגוריה:שעשועוני טלוויזיה
אלכס ג'יימס (מוזיקאי)

סטיבן אלכסנדר ג'יימס (באנגלית: Steven Alexander James; נולד ב-21 בנובמבר 1968) הוא מוזיקאי ופזמונאי אנגלי, עיתונאי ויצרן גבינה. ג'יימס ידוע בעיקר כבסיסט של להקת בלר.

== ביוגרפיה ==
ג'יימס נולד בבוסקומב, בורנמות' ולמד בבית הספר לדקדוק ממלכתי בורנמות', שם החל לנגן בלהקות. הוא סיפר כי הביטלס הם השראתו להמשיך למוזיקה, והצהיר: ″הייתי מחוץ לבית הספר עם אבעבועות רוח כשג'ון לנון נורה בשנת 1980. ביליתי את השבוע בצפייה בקלטת VHS של סרט הביטלס Help!, ששודר בטלוויזיה ביום מותו. אני עדיין צופה בזה פעם בשנה. ואז קניתי ספר שירים של הביטלס וגיטרה, הבנתי את צורות האקורד והתחלתי לנגן ולשיר. מעולם לא הסתכלתי לאחור."

בשנת 1988 פגש ג'יימס את חברו לעתיד גראהם קוקסון במכללת גולדסמיתס, שם למד ג'יימס צרפתית. קוקסון הכיר לג'יימס את חבריו הטובים דיימון אלברן ודייב רונטרי; אשר באותה תקופה היו חלק מלהקה בשם הקרקס.

בשנת 1989 הצטרף ג'יימס ללהקתו החדשה של קוקסון, אלברן ורונטרי, סימור, שלימים תיקרא בלר, בה חבר עד היום.

כיום ג'יימס חי באוקספורדשייר עם אשתו וחמשת ילדיו ומתפרנס מייצור גבינות וכתיבת כתבות לעיתונים שונים.

== שיתופי פעולה מוזיקליים ==
שלא כמו אלברן וקוקסון, ג'יימס לא הוציא שום חומר סולו, אף שהיה מעורב בפרויקטים צדדיים משותפים אחרים. בשנת 1998 הקים ג'יימס את Fat Les עם השחקן קית' אלן והאמן דמיאן הירסט, והוציא (למעט שלושה אחרים) את שיר הנושא הבלתי רשמי "Vindaloo" למונדיאל פיפ"א בשנת 1998, שהגיע למקום השני במצעד הסינגלים בבריטניה. ג'יימס בנוסף גם כתב שירים למריאן פיית'פול וג'יין מקדונלד, ועבד עם פלורנס אנד דה משין.

== כתיבה ==
אלכס ג'יימס הוא כתב אוכל של The Sun ויש לו טור שבועי, 'Alex James on All Things Food'; כמו כן טור קבוע על חיי החווה והמשפחה ב"סאנדיי טלגרף" שכותרתו "Mucking In". הוא גם כותב טור חודשי על גבינה למגזין Esquire. אלכס תורם למספר עיתונים בריטיים נוספים, כולל The Independent ,The Observer ,The Times, ו-The Sunday Times, וכן את מגזין Q ,The Spectator ו-The Idler.

אוטוביוגרפיה על החוויה של ג'יימס עם בלר, Bit of a Blur, פורסמה ביוני 2007 על ידי Little, Brown & Company. מאז היא תוארה כ"מדריך הסופי לבריטפופ".

==קישורים חיצוניים==

* 

קטגוריה:עיתונאים בריטים
קטגוריה:בסיסטים בריטים
ג'יימס
קטגוריה:בריטים שנולדו ב-1968
קישברז'ן

קישברז'ן (בהונגרית: Kisberzseny) הוא כפר זעיר במחוז וספרם שבמרכז הונגריה.
כמו כפרים רבים באירופה גם בקישברז'ן מספר התושבים נמצא בירידה. כך, בשנת 1990 חיו בכפר 131 תושבים, ובשנת 2019 רק 109 תושבים.

==יהודי קישברז'ן==
בקישברז'ן חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|5
|339
|-
|1910
|5
|
|-
|1920
|1
|
|-
|1930
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קישצ'ס

קישצ'ס (בהונגרית: Kiscsősz) הוא כפר זעיר במחוז וספרם שבמרכז הונגריה.
כמו כפרים רבים באירופה גם בקישצ'ס מספר התושבים נמצא בירידה. כך, בשנת 1990 חיו בכפר 185 תושבים, ובשנת 2019 רק 95 תושבים.

==יהודי קישצ'ס==
בקישצ'ס חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|5
|559
|-
|1910
|5
|
|-
|1941
|4
|545
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
Shake Ya Boom Boom

Shake Ya Boom Boom הוא סינגל של הצמד הישראלי סטטיק ובן-אל תבורי והלהקה האמריקאית בלאק אייד פיז, אשר יצא לאור ב-30 באוקטובר 2020, על ידי חברת התקליטים סבן מיוזיק גרופ.

== רקע והכרזה ==
ב-24 בספטמבר 2020 פורסם ראיון של סטטיק ותבורי עם גל אוחובסקי במגזין סוף השבוע של mako, בו הוכרז כי צפוי לצאת לאור שיר משותף של הצמד יחד עם הלהקה האמריקאית בלאק אייד פיז. ב-6 באוקטובר, השיר הודלף לאינטרנט. ב-27 באוקטובר, נחשפו עטיפת הסינגל ותאריך צאתו.

שיתוף הפעולה של שני ההרכבים הוא שיתוף הפעולה השני של להקת בלאק אייד פיז יחד עם אמן ישראלי, לאחר שהמפיק המוזיקלי הישראלי ג'וני גולדשטיין הפיק יחד עם ויל.איי.אם את אלבומם של הלהקה, Translation. גולדשטיין הפיק גם את שיר זה יחד עם ויל.איי.אם. השיר הוא השיר הראשון של הצמד שלא הופק על ידי ג'ורדי. אף על פי כן, ג'ורדי השתתף בכתיבת השיר.

השיר מכיל בתוכו את סגנונות ההיפ הופ, הפופ והרגאטון. השיר הוא בשפה האנגלית, והוא משלב בתוכו מילות סלנג בעברית ובספרדית.

== וידאו קליפ ==
הווידאו קליפ הרשמי של השיר פורסם בערוץ היוטיוב של סטטיק ותבורי בסמוך לצאת הסינגל עצמו. בתחילת הקליפ, נראים סטטיק, תבורי ו-ויל.איי.אם בשיחת ועידה. למשך הקליפ, מופיעים סטטיק, תבורי ובלאק אייד פיז רוקדים ושרים לצלילי השיר בתוך אפליקציות שונות בטלפון, בהן טיקטוק, יוטיוב ואינסטגרם.<ref></ref>

== ביקורת ==
דודי פטימר ממעריב אונליין העניק לשיר ביקורת חיובית, ואמר: "האמת? השיר הזה תופס את האוזן מהרגע הראשון, גם מבחינת הלחן הקליט, המקפיץ והקצבי, גם הכריזמה בביצוע של הצמד הישראלי והלהקה האמריקאית. כמובן שהטקסט הרדוד לא רלוונטי כשמדובר בלהיט מסיבות ריקודים ובהקשר זה השיר מספק היטב את הפאן שלשמו נוצר: גם מקפיץ, גם מורכב מהפקה מוזיקלית מצוינת ומהודקת ובעיקר פזמון שהיא אפשר שלא לנענע לצליליו".

== הופעות חיות ==
הצמד והלהקה ביצעו את השיר בתוכניתו של ג'יימס קורדן, "לייט לייט שואו".

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|30 באוקטובר 2020
|הזרמת מוזיקה • הורדה דיגיטלית
|סבן מיוזיק גרופ
|<ref></ref>
|}

== קישורים חיצוניים ==

* [https://www.nli.org.il/he/items/NNL_MUSIC_AL997009223482105171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי סטטיק ובן-אל תבורי
קטגוריה:שירי בלאק אייד פיז
קטגוריה:שירים באנגלית
קטגוריה:שירים מרובי שפות
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהופקו על ידי ג'וני גולדשטיין
קטגוריה:שירים שהופקו על ידי ויל.איי.אם
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת Mobile1 Music
הר ברירלי

הר ברירלי (באנגלית: Mount Brearley) הוא פסגה חדה באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה.

גובהה של הפסגה 2,010 מטרים מעל פני הים.

ההר מהווה את הקצה המערבי של גבעות קוקרי.

ההר ממוקם בין מפל הקרח קוונדיש וקרחון הדליי.

== היסטוריה ==
=== גילוי ומיפוי ההר ===

רכס גבעות קוקרי (ובהן גם הר ברירלי) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

=== מקור השם ===

שמו של ההר ניתן לו על ידי קבוצת המחקר המערבית (Western Journey Party) של המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913, בפיקודו של תומאס גריפית' טיילור.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:1879 הר ברירלי] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21221 הר ברירלי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=112867 הר ברירלי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1801&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ברירלי] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-brearley-antarctica/ הר ברירלי] באתר peakery (מרחקים לאתרים סמוכים)

== הערות שוליים ==

ברירלי
ברירלי
פסגת ראהי

פסגת ראהי (באנגלית: Rahi Peak) היא פסגה נישאת באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה.

גובהה של הפסגה 1,830 מטרים מעל פני הים.

הפסגה ממוקמת בין קרחון מואה וקרחון גולדמן.

== היסטוריה ==
=== גילוי ומיפוי הפסגה ===

רכס גבעות קוקרי (ובהן גם פסגת ראהי) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

=== מקור השם ===

שמה של הפסגה ניתן לה על ידי ועדת השמות הגאוגרפיים של ניו זילנד בשנת 1998.

משמעות המילה "ראהי" במאורית "גדול".

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17665 פסגת ראהי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/display_name.cfm?gaz_id=114193 פסגת ראהי] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/rahi_peak מחשבון מרחקים - המרחק מפסגת ראהי לאתרים סמוכים]
* [https://www.mindat.org/feature-6628912.html פסגת ראהי] באתר mindat
* [https://www.yr.no/place/Antarctica/Other/Rahi_Peak/ מזג אוויר נוכחי מעודכן בפסגת ראהי]
** [https://www.yr.no/place/Antarctica/Other/Rahi_Peak/long.html תחזית מזג אוויר עדכנית ארוכת טווח עבור פסגת ראהי]
** [https://www.yr.no/place/Antarctica/Other/Rahi_Peak/statistics.html סטטיסטיקות מזג אוויר ונתוני מזג אוויר היסטוריים עבור פסגת ראהי]

== הערות שוליים ==

ראהי
ראהי
אילדפונס סרדה

אילדפונס סרדה (Ildefons Cerdà i Sunyer - אילדפונס סרדה אי סונייר 23 בדצמבר 1815 - 21 באוגוסט 1876) היה מתכנן ערים קטלוני-ספרדי, מהנדס אזרחי, פוליטיקאי. פיתח תיאוריות עירוניות חדשות, כולל תוכנית ההרחבה של ברצלונה במהלך המאה ה-19 הקרויה: "אישמפלה" והיה מתכנן הערים הראשון שטבע את המושג: "עיור". בין היתר חיבר את הספר: "תאוריה כללית של עירוניות" העוסק בחקר ומתן פתרונות של בעיות עירוניות.

== ביוגרפיה ==
"[[אישמפלה" - תוכנית ההרחבה של ברצלונה (1859)]]
ספרו של אילדפונס סרדה - [[תאוריה כללית של עירוניות שיצא לראשונה בשפה האנגלית בשנת 2018 על ידי המכון לאדריכלות מתקדמת של קטלוניה]]

סרדה נולד בכפר סנטלס, קטלוניה, ספרד בשנת 1815. במהלך חייו השתלם כמהנדס אזרחי בבית הספר להנדסה אזרחית במדריד. הוא הצטרף לוועד המהנדסים הספרדי והתגורר בערים שונות בספרד לפני שהתיישב בברצלונה בשנת 1848 והתחתן עם "קלוטילדה בוש". לאחר מות אחיו ירש סרדה את ההון המשפחתי ועזב את שירות המדינה. הוא התחיל להתעניין בפוליטיקה ובחקר תכנון עירוני. בתקופה כאשר הממשלה של אותה תקופה נכנעה סוף סוף ללחץ הציבורי ואפשרה להרוס את חומות העיר ברצלונה הרומאית הקרויה: "ברסינו" הוא הבין את הצורך לתכנן את התרחבות העיר כך שהרחבה החדשה תהפוך למקום יעיל ונוח למגורים, בניגוד לגישת העיר העתיקה המוגבלת בין החומות. כאשר לא הצליח למצוא עבודות עיון מתאימות הוא לקח על עצמו את המשימה לכתוב אחת מההתחלה תוך כדי תכנון מה שכינה בשם: "אנסנצ'ה" או "אישמפלה" תוך שהוא לווה כמה רעיונות טכנולוגיים מבני דורו כדי ליצור מושג משולב ייחודי ומודרני לחלוטין שנחשב בקפידה למדי מאשר עיצוב גחמני. הוא המשיך ליצור פרויקטים ולשפר את העיצובים הקיימים לאורך כל חייו, כמו גם לפתח את התיאוריות שלו תוך לקיחת היקפי תכנון גדולים יותר (ברמת התכנון האזורי), תוך כדי כך הוא איבד את כל הירושה של משפחתו. נפטר בשנת 1876 כמעט חסר כל ובעל חובות כבדים ומעולם לא קיבל תמורה עבור תוכנית ההרחבה של ברצלונה.

== ספריו ==
* תורת בניית הערים יצא לאור בשנת 1859
* תיאוריות על קישור תנועת נתיבי היבשה והים יצא לאור בשנת 1863
* תיאוריה כללית של עירוניות יצא לאור בשנת 1867 
* מונוגרפיה סטטיסטית של מעמד הפועלים בברצלונה יצא לאור בשנת 1867 בתור נספח של הספר: "תיאוריה כללית של עירוניות"
* תיאוריה כללית של כפריות

== הנצחתו ==
בשנת 1971 הוצאו שרידיו מקברו בכפר הולדתו "סנטלס" והועברו לקבורה מחודשת בבית הקברות המרכזי של ברצלונה: "בית הקברות מונז'ואיק". ונערכו כמה פסטיבלים ואירועים מקומיים בקטלוניה לזכרו.
בשנת 1976 לרגל מאה שנה למותו התקיימה תערוכה לזכרו באוניברסיטת ברצלונה ולזכר האדריכלים הספרדים: "ארתורו סוריה" ו"סלבדור טרגו".
בשנת 2009 נערכה בספרד שנת סרדה לרגל יום השנה ה-150 לחנוכתה של תוכנית "אישמפלה" - תוכנית ההרחבה של ברצלונה.

== גלריה ==
<gallery>
קובץ:El Cerdà.jpg|ביתו של סרדה בכפר סנטלס
קובץ:Tumba Cerdà.jpg|מצבת קברו של סרדה בצורת העיר ברצלונה
קובץ:CruillesCerda2.jpg|פרט מתוך תוכנית ההרחבה של ברצלונה
קובץ:Cerda-avantprojecteEixample-1955.jpg|תכנון של רחוב מתוך ספרו: "תאוריה כללית של עירוניות"
</gallery>

== ראו גם ==
* אישמפלה
* תכנון עירוני של ברצלונה

== קישורים חיצוניים ==

קטגוריה:תכנון עירוני
קטגוריה:מתכנני ערים
קטגוריה:קטלאנים
קטגוריה:ברצלונה: אישים
קטגוריה:ילידי 1815
קטגוריה:נפטרים ב-1876